PRIJAVI SE ZA UPIS

office@akademijahtw.bg.ac.rs

ssluzba@akademijahtw.bg.ac.rs

 UPIS 2025/2026.

**NEOPHODNA DOKUMENTA I UPUTSTVA**

**za upis na osnovne akademske studije**

**Akademije za hotelijerstvo, turizam i velnes**

Hvala Vam što ste izrazili želju za upis na osnovne akademske studije Akademije za hotelijerstvo, turizam i velnes*.*

U nastavku su instrukcije o neophodnoj dokumentaciji i proceduri za upis na Akademiju za hotelijerstvo, turizam i velnes*:*

Upis je moguće ostvariti nakon završene **četvorogodišnje srednje škole i nakon položenog prijemnog ispita u vidu intervjua sa kandidatom**. Potrebno je da kandidat za upis dostavi:

* Original diplomu srednje škole;
* Sva četiri svedočanstva o završenim razredima srednje škole;

Originale navedenih dokumenata kandidat dostavlja **na uvid**. **Kopije navedenih** dokumenata, koje zadržava Akademija, kandidat dostavlja studentskoj službi i nije ih potrebno overavati uz dostavljanje originala na uvid.

* Dve **slike** za indeks veličine 3,5 x 4,5 cm;
* Očitana **lična karta** (ukoliko lična karta ima čip) ili obostrana kopija lične karte (ukoliko je lična karta bez čipa);
* **Dokaz o uplati školarine** prilikom upisa u iznosu definisanom za tekuću upisnu akademsku godinu (dokaz o uplati se dostavlja studentskoj službi prilikom upisa). Iznos školarine koji je **potrebno uplatiti prilikom upisa** za tekuću upisnu 2025/2026. akademsku godinu iznosi **400€** u dinarskoj protivvrednosti prema srednjem kursu Narodne banke Srbije objavljenom na oglasnoj tabli i Internet stranici Akademije. Preostali deo iznosa školarine se isplaćuje **u 10 jednakih mesečnih rata. Iznos mesečne rate je: 140€** u dinarskoj protivvrednosti prema srednjem kursu Narodne banke Srbije objavljenom na oglasnoj tabli i Internet stranici Akademije. Cena školarine za osnovne akademske studije 2025/2026. godine iznosi **1800€.** Ukupna školarina treba biti izmirena prema dinamici otplate shodno pripadajućim datumima dospeća rate i neophodnom izmirenom procentualnom iznosu školarine, što je definisano zaključenim Ugovorom o studiranju.
* Troškovi **upisnog materijala** iznose **25€** (dokaz o uplati se dostavlja studentskoj službi prilikom upisa);
* Uplaćena premija obaveznog osiguranja iznosi **9€**;
* Prilikom upisa, studenti popunjavaju ŠV obrazac koji dobijaju od studentske službe.

**Dodatna dokumenta i procedura upisa za studente iz inostranstva (upis na osnovne akademske studije na srpskom jeziku)**

Kandidat koji je završio srednju školu van teritorije Republike Srbije (izuzetak Republika Srpska) ili je završio stranu školu/program u Republici Srbiji u obavezi je da nostrifikuje diplomu srednje škole u Agenciji za kvalifikacije. Prilikom upisa potrebno je dostaviti Odluku o priznavanju prethodno stečene strane školske isprave iz Agencije za kvalifikacije, kao i fotokopiju originalne dokumentacije i njenih prevoda.

Ukoliko dokumenta srednje škole nisu na srpskom ili srodnom razumljivom jeziku potrebna je i overena kopija njihovih prevoda.

Ukoliko Odluka o priznavanju prethodno stečene strane školske isprave još uvek nije urađena, potrebno je dostaviti potvrdu Agencije za kvalifikacije o započetom postupku i fotokopiju originalne dokumentacije i njenih prevoda.

Strani državljani dostavljaju kopiju pasoša (strana sa fotografijom i ličnim podacima).

Kandidati kojima je potrebna viza prilažu i kopiju strane pasoša sa boravišnom dozvolom (vizom), kao i kopiju prijave boravka koja se dobija u policiji. Za kandidate iz zemalja kojima nije potrebna viza kopira se strana pasoša gde se vidi datum ulaska u Srbiju, a ukoliko se iz Crne Gore / BIH u Srbiju ušlo sa ličnom kartom, može se naknadno dostaviti kopija prijave boravka koja se dobija u policiji;

Kandidati koji upisuju studije na srpskom jeziku - potvrda da vladaju srpskim jezikom - nivo B2 – ukoliko srednja škola nije završena na srpskom ili srodnom razumljivom jeziku – može se doneti naknadno, najkasnije do upisa naredne školske godine.